Yuɣal yennerna umenni-yis, asirem-is yebda yettferfir yerṣa deg wannar n uɛiwen n wid ixuṣṣen, anelmad-nni n tesnawit iɛewqen anwa abrid ara yeḍfer deg yimal-ines a-t-an iban-as-d ubrid ara yaɣ, d ayen ɣef ur yedmi ara, d ayen iyas-iketben, anect-a yeslul-as-d asirem amaynut, d lxir neɣ d tayri n medden, yal mi ara yimɣur umdan ttimɣurent tmussniwin-is, yettifsus wallaɣis ladɣa mi ara ibeddel amkan d twennaḍt, acku yuɣal ɣer tesdawit annar amaynut, inelmaden imaynuten, ula d tamussni tzad deg uqerruy-is, yuɣal d ameqqran deg wallaɣ, asirem-is izad yettwali tirga-ines, tban-as-d d acu-tt, ad iɛiwen wigad yettwaḥeqqrren d tirga yeqqnen ɣer leqraya-ines, yekkes tiqcicin seg wallaɣ-is, yettmuqul kan amek ara yexdem tawil i yiman-is ad yejmeɛ adrim, ad iɛiwen iman-is, ad iɛiwen wigad i t-yuḥwaǧen, Ayen akk iyi-ceɣben allaɣ-iw, amek ara as-rewleɣ i tudert n tɣimit? I tudert n laɛtab? Ugadeɣ ad iyi-tḥaz tmurt uraju, ad uɣaleɣ ula d nekki am widak yurez lawan, ffkan lebɣi i rray-nsen, ẓriɣ ala ccɣel-a ur yettfaten ara, ma yella txedmeḍ lutu i yiman-ik, d ayen isehlen ad tafeḍ taqcict, ad tt112